Hotărârea Tribunalului din 5 iulie 2023 – Întreprinderea comună pentru o aviație curată/NG
(Cauzele T-649/20, T-721/20 și T-767/20)1
[„Clauză compromisorie – Al șaptelea program-cadru pentru activități de cercetare și de inovare (FP7) – Acorduri de grant – Lipsa documentelor justificative și neconformitatea cu prevederile contractuale a unei părți din cheltuielile declarate – Rambursarea sumelor plătite în avans – Competența Tribunalului – Admisibilitate – Costuri eligibile – Sarcina probei – Dobânzi de întârziere”]
Limba de procedură: italiana
Părți
Reclamantă: Întreprinderea comună pentru o aviație curată (reprezentanți: B. Mastantuono, agent, asistat de M. Velardo, avocată)
Pârâtă: NG (reprezentanți: F. Munari și de A. Macchi, avocați)
Obiectul
Prin acțiunile întemeiate pe articolul 272 TFUE, reclamanta urmărește să obțină obligarea pârâtului la rambursarea, în primul rând, a sumei de 168 062,23 de euro plătite în cadrul acordului de grant nr. 632420 privind proiectul intitulat „FAST impact cross-analysis methodology for Composite leading edge Structures”, în al doilea rând, a sumei de 141 094,80 de euro plătite în cadrul acordului de grant nr. 632506 privind proiectul intitulat „Flexible sensor co-operation for structural health Diagnosis/prognosis” și, în al treilea rând, a sumei suma de 56 111,31 de euro plătite în cadrul acordului de grant nr. 271874 privind proiectul intitulat „Wireless/Integrated strain monitoring and simulation system”, majorată cu dobânzi de întârziere.
Dispozitivul
Conexează cauzele T-649/20, T-721/20 și T-767/20 în vederea pronunțării hotărârii.
Declară că Alpha Consulting Service, reprezentată de NG, era obligată ca, înainte de dizolvarea sa, să ramburseze Întreprinderii comune pentru o aviație curată suma de 56 111,31 de euro majorată cu dobânzi de întârziere de 3,5 % pe an, începând de la 26 mai 2019 și până la data plății integrale a datoriei, în cadrul acordului de grant nr. 271874 privind proiectul intitulat „Wireless/Integrated strain monitoring and simulation system”.
Declară că Alpha Consulting Service, reprezentată de NG, era obligată ca, înainte de dizolvarea sa, să ramburseze Întreprinderii comune pentru o aviație curată suma de 141 094,80 de euro, majorată cu dobânzi de întârziere de 3,5 % pe an, începând de la 9 iulie 2019 și până la data plății integrale a datoriei, în cadrul acordului de grant nr. 632506 referitor la proiectul intitulat „Flexible sensor co-operation for structural health Diagnosis/prognosis”.
Declară că Alpha Consulting Service, reprezentată de NG, era obligată ca, înainte de dizolvarea sa, să ramburseze Întreprinderii comune pentru o aviație curată suma de 168 062,23 de euro, majorată cu dobânzi de întârziere de 3,5 % pe an, începând de la 13 iulie 2019 și până la data plății integrale a datoriei, în cadrul acordului de grant nr. 632420 privind proiectul intitulat „FAST impact cross-analysis methodology for Composite leading edge Structures”.
Respinge cererea de obligare a NG la plata datoriilor care decurg din acordurile de grant în cauză.
NG și Întreprinderea comună pentru o aviație curată suportă fiecare propriile cheltuieli de judecată.
____________
1     JO C 433, 14.12.2020.